Tag et screenshot og spar penge på din næste rejse

Også rejsesøgemaskinen Momondo omfavner nu den allestedsnærværende kunstig intelligens. PriceCheck er en AI-drevet prissammenligningsfunktion, der skal hjælpe med at gøre rejseplanlægning hurtigere, nemmere og – ofte – billigere.

Via tjenestens app kan du uploade et screenshot af en rejseplan fra en hvilken som helst hjemmeside og søge efter en bedre pris på tværs af hundredvis af sider. Hvis der findes et bedre tilbud, kan det bookes direkte. I testperioden har den kunstige intelligens i gennemsnit sparet de rejsende for 18 procent af flybilletten på alle flyrejser, hævder tjenesten.

– Funktionen blev lanceret for et af vores andre brands, KAYAK, tidligere på året, og vi har allerede set, at det typisk har hjulpet rejsende med at spare omkring 18 procent på den samme flyrejse, når der blev fundet en billigere pris, siger Per Christiansen, der er rejseekspert hos Momondo.

PriceCheck bruger AI til at udlede detaljer om rejseplaner fra de rejsendes screenshots, på tværs af forskellige sprog, fra web og app. AI bruges også til at vise relevant indhold for de rejsende samt attraktive alternativer.

Udviklingen af funktionen involverede omfattende træning af ChatGPT’s AI-model for at sikre, at systemet tydeligt kan skelne mellem eksisterende og manglende oplysninger på det givne screenshot.

Læs også: Nu får elcyklen også kunstig intelligens.

Tag et screenshot og spar penge på din næste rejse